PLANI I KONSULTIMIT

1. Emri i ligjit/politikës të propozuar: Projektligji “Për disa shtesa dhe ndryshime në ligjin nr. 111/2017 “Për ndihmën juridike të garantuar nga shteti””.
2. Audienca e synuar, lloji i konsultimeve (paraprake/k. për projektligjet), metodat e konsultimit, kanali i komunikimit për shkëmbimin e informacionit.
	Audienca e synuar (p.sh. dhomat e tregtisë, OJQ-të për të rinjtë, etj.)
	Lloji i konsultimeve: 
konsultime paraprake,
konsultime për projekt-ligjet
	Metodat e konsultimit (e-konsultimi, takimet publike, seminare, sondazhe etj.)
	Kanali i komunikimit për shkëmbimin e informacionit dhe ftesave (email, rrjetet sociale, etj.)

	Qytetarët dhe subjektet përfituese të ndihmës juridike të garantuar nga shteti, veçanërisht kategoritë vulnerabël që preken nga ndryshimet: viktimat e krimit, dhunës në familje dhe formave të tjera të dhunës, viktimat e terrorizmit dhe trafikimit, të miturit, personat me aftësi të kufizuara, përfituesit e skemave të mbrojtjes sociale dhe sinjalizuesit.

Institucionet dhe aktorët e interesuar: Drejtoria e Ndihmës Juridike Falas, Dhoma Kombëtare e Avokatisë dhe dhomat vendore të avokatisë, avokatët që ofrojnë ndihmë juridike dytësore, gjykatat, prokuroritë dhe organet proceduese, Këshilli i Lartë Gjyqësor, Drejtoria e Përgjithshme e Përmbarimit, njësitë e vetëqeverisjes vendore dhe shërbimet sociale, organizatat jofitimprurëse, shoqëria civile, ekspertë të fushës dhe publiku i gjerë.
	
	E-konsultimi: në portalin “Regjistri Elektronik për Njoftimet dhe Konsultimet Publike”.


	Elektronikisht: RENJK dhe e-mail.

Komentet mund të përcillen nëpërmjet portalit të konsultimit publik, në adresat elektronike të punonjësve të Ministrisë së Drejtësisë të angazhuar me hartimin e projektaktit, si dhe në adresën elektronike të koordinatorit për konsultimin publik.

Shkresërisht/postarisht: në adresën zyrtare të Ministrisë së Drejtësisë.



3. Afati kohor i aktiviteteve të konsultimit (nga fillimi deri në raportim)
	Lista e të gjitha aktiviteteve të parashikuara të konsultimit me datën e përafërt të zbatimit.
[bookmark: _GoBack]Publikimi në Regjistrin për Njoftimin dhe Konsultimin Publik për 20 ditë pune, duke filluar prej datës 14.07.2026.



4. Burimet e nevojshme
	Përshkruani nr. e stafit të nevojshëm, mjetet financiare dhe teknike të nevojshme etj.
Burimet e nevojshme njerëzore përfshijnë:
· Koordinatorin për Konsultimin Publik në Ministrinë e Drejtësisë, për përgatitjen e planit të konsultimit, publikimin e dokumenteve në RENJK dhe monitorimin e procesit;
· 1 nëpunës nga Drejtoria e Përgjithshme e Kodifikimit dhe Harmonizimit të Legjislacionit, për shqyrtimin e komenteve dhe përgatitjen e materialeve pas konsultimit;
· 1 nëpunës nga strukturat përgjegjëse të Ministrisë së Drejtësisë dhe/ose institucionet e varësisë, sipas fushës së përgjegjësisë, për kontribut teknik lidhur me sistemin e ndihmës juridike.
Nuk parashikohet të ketë kosto të tjera financiare apo logjistike.



5. Mbledhja e përgjigjeve
	Përshkruani mënyrën se si mendoni që të mblidhni përgjigjet.
Kontributet në kuadër të procesit të konsultimit dhe përmirësimit të përmbajtjes së projektligjit do të përcillen:
· nga institucionet e interesuara nëpërmjet postës elektronike të punonjësve të Ministrisë së Drejtësisë të cilët janë të angazhuar me hartimin e projektaktit;
· me anë të regjistrit elektronik në adresën http://www.konsultimipublik.gov.al;
· në adresën postare të Ministrisë së Drejtësisë “Bulevardi “Zogu I-rë”, Tiranë; si dhe
· në adresën e emailit të koordinatorit për konsultimin publik Greis.Como@drejtesia.gov.al.



